Nalbənd: “Hər ustanın düzəltdiyi nal eyni olmur” Arxiv
Dollar alış-satışı , Hava , Məzənnə , Neftin qiyməti Nalbənd: “Hər ustanın düzəltdiyi nal eyni olmur” 10:58 29 Dekabr 2015 27 Digər Ölkə mətbuatı A-
Bərdə, 29 dekabr, Tahir Ağaməmmədov, AZƏRTACAzərbaycanın dilbər guşələrindən olan Qarabağ tarixən daşişləmə, dulusçuluq, xalçaçılıq, boyaqçılıq, zərgərlik, misgərlik, qalayçılıq, metalişləmə, dəmirçilik, nalbəndlik kimi sənət növlərinin inkişaf etdiyi ərazilərdəndir. Xalqımızın tarix boyu yaratdığı bir çox sənət növləri kimi nalbəndlik də nəsildən-nəslə keçərək dövrümüzədək gəlib çatıb.Nalbəndlik XX əsrin 50-ci illərinədək geniş yayılsa da, texnikanın inkişafı ilə əlaqədar hazırda bu sənəti yaşadanları barmaqla saymaq olar. Aran Qarabağda nalbəndlik sənətini yaşadanlardan biri də Bərdə rayonunun Birinci Qazaxlar kənd sakini Mirzə Şirinovdur.Mirzə Şirinov AZƏRTAC-ın müxbiri ilə söhbətində bildirib ki, 20 ildir nalbəndlik edir. Bu sənəti əmisindən öyrənib. İlk dövrlərdə ancaq öz atlarını nallayan sənətkar tədricən nalbənd kimi tanınmağa başlayıb. Hazırda nəinki Birinci Qazaxlar kəndindən, eləcə də rayonun digər kəndlərindən və ətraf rayonlardan da atlarını nallatmaq istəyənlər ona müraciət edirlər. Nalbənd deyir ki, atı 2-3 yaşlarında nallamaq lazımdır. Sürülməyindən asılı olaraq atlar il ərzində 3-4 dəfə nallanır: “Hər ustanın düzəltdiyi nal eyni olmur. Atı nallamaq üçün çəkic, kəlbətin, yonqar, zindan kimi alətlərdən istifadə edirəm. Nal və mıxları Gəncədən alıram. Bir atın nallanması 25-30 dəqiqə çəkir. Əvvəlcə atın dırnaqları yonqarla yonulur, sonra ayağının ölçüsünə uyğun nallanır. Mıxı elə vurmaq lazımdır ki, mayaya düşməsin. Yoxsa at yeriyəndə axsayar”. İşini çox sevdiyini deyən Mirzə Şirinov unudulmaqda olan bu el sənətini yaşatdığına görə məmnundur. O, indiki dövrdə nalbəndliyə marağın azaldığını bildirsə də, dolanışığından narazı deyil. You must enable Javascript on your browser for the site to work optimally and display sections completely. Loading....
You must enable Javascript on your browser for the site to work optimally and display sections completely. Nalbənd Hər ustanın düzəltdiyi nal eyni olmur azertag.az OXŞAR XƏBƏRLƏR
Məşhur ustanın əsərləri - FOTO
Avtoyuma məntəqələrində maşınlara ziyan vurulur - Ağır hadisələr yaşana bilər
​Bu evi cibinizdə daşıya bilərsinizFOTOLAR